Aarau
Store norske leksikon,Geografi,Verdens geografi,Europa,Sveits’ geografi
Aarau er en by i det nordlige Sveits, hovedstad i kanton Aargau, ved elven Aare. Byen ligger 388 moh. og har 21 773 innbyggere (2020), 79 900 inkludert forsteder (agglomerasjonen Aarau 2019).
Industrien omfatter blant annet produksjon av databehandlingsutstyr, elektroniske og optiske instrumenter, tekstil- og bekledningsindustri og kjemisk industri.Den vakre gamlebyen som ligger på terrasser langs Aare, er meget godt bevart, med sine hus i sengotisk og barokk stil. Særlig interessante bygninger er blant annet den sengotiske domkirken (1479) og rådhuset, opprinnelig fra 1520, ombygd i barokkstil i 1762. Slottet Lenzburg, rett utenfor byen, inneholder et historisk museum og kongressenter. Historie Aarau ble grunnlagt i 1248 og tilhørte habsburgerne i 1273–1415, senere lå byen under Bern. Napoleon gjorde den en kort periode i 1798 til hovedstad i Den Helvetiske republikk. Fra 1803 ble byen hovedstad i den da nyopprettede kantonen Aargau. Les mer i Store norske leksikon Sveits Aargau